Pekingo Unibertsitatea

Pekingo Unibertsitatea () Txinako hiriburuko unibertsitate publikoa da. 1898an Guangxu enperadoreak sortua, Pekingo Unibertsitate Inperiala izenarekin, herrialdeko mugimendu intelektualetan eragin handia izan du. Munduko rankinetan, goiko postuetan dago. Hao Ping (郝平) (1998). Beijing da xue chuang ban shi shi kao yuan (Di 1 ban edición). Beijing: Beijing da xue chu ban she. ISBN 9787301036617. OCLC 40906464. 

 Ezaugarriak 
Asiako eta Txinako Herri Errepublikako unibertsitaterik ospetsuenetako bat da, ikerketa eta hezkuntza akademikoaren espiritu humanista ezaugarri nagusietariko bat izanik. Tsinghua Unibertsitatearekin Txinako unibertsitaterik onenaren izendapena izateko leihan dabil.https://www.timeshighereducation.com/world-university-rankings/2018/regional-ranking 2019an, mundu osoko 22. unibertsitatea izendatu zuten.https://www.topuniversities.com/university-rankings Pekinen dago, Txinako hiriburuan, Udako Jauregitik eta Zhongguancun auzotik gertu. Unibertsitateko campusak Yan Yuan du izena, 3 milioi metro karratuko hedadura du eta Asiako kontinente osoko ederrenetakotzat jotzen da.https://www.timeshighereducation.com/student/best-universities/10-most-beautiful-universities-east-asia Gaur egun, 30.000 ikasle ditu unibertsitateak, graduko edo unibertsitateko lizentziaturako tituludun ikasleen, graduondoko ikasleen, doktoregoko ikasleen eta bisitari eta nazioarteko ikasleen artean. Horiek guztiak unibertsitatea osatzen duten 31 eskola, 5 fakultate eta 271 ikerketa-zentroetara joaten dira. Gainera, Pekingoak nazioarteko 200 erakunderekin harremanak dituzte lankidetza eta truke akademikoaren arloan; alde hau garrantzitsua da Txinako hezkuntzarako.

 Liburutegia 
Pekingo Unibertsitateak liburutegi nabarmena du, 1902an sortu zena, unibertsitatea martxan jarri eta urte gutxira. 4.000.000 bolumenetik gora ditu, 6.500.000 bolumenetik gorako edukierarekin. Bere liburu arraroen eta liburu zaharren bilduma erreferentzia bat da Asia osoan.

 Ikasle ospetsu batzuk 
Beste historia luzean unibertsitate honek eragin handia izan du Txinako kulturan. Adibide gisa hona hemen bertan ikasitako pertsonalite batzuk:
 Mao Zedong
 Lu Xun
 Gu Hongming
 Hu Shih
 Mao Dun
 Li Dazhao
 Chen Duxiu
 Li Keqiang

 Erreferentziak 

 Kanpo estekak 
 :Pekingo Unibertsitatearen webgune ofiziala.

Kategoria:Txinako unibertsitateak
Kategoria:Pekingo kultura
Kategoria:Beijingo eraikinak